**SZERZŐDÉS**

**Elhasznált étolaj és étkezési zsiradék (HAK 20 01 25) begyűjtésére, elszállítására**

Amely létrejött egyrészről: H-bio Kft.

9025 Győr, Bécsi út 14.; képviseli: Horváth Zoárd ügyvezető; cégjegyzékszám: 08-09-021330; adószám: 23159538-2-08; KTJ:102449607; KÜJ:102806256) mint a hulladék átvételére feljogosított szervezet (továbbiakban: **Gyűjtő)**,

másrészről

Balatonberény Község Önkormányzata 8649 Balatonberény Kossuth tér 1. sz.

képviseli: Horváth László polgármester; adószám: 15731443-2-14

(továbbiakban**: Önkormányzat)**

(a továbbiakban együtt: Felek) között, az alulírott helyen és napon, az alábbi feltételek szerint:

**1. A szerződés tárgya**

Gyűjtő kijelenti, hogy használt sütőolaj begyűjtésére érvényes hatósági engedéllyel rendelkezik. Engedélyszáma: PE/KTFO/02198-8/2019

Önkormányzat kijelenti, hogy engedélyezi a Gyűjtő számára, hogy Balatonberény közigazgatási területén használt sütőolajat gyűjtsön be a lakosságtól, az alábbi feltételekkel.

**2. A használt sütőolaj és zsiradék összegyűjtésének módja**

Gyűjtő a használt sütőolaj és zsiradék gyűjtésére, erre a célra rendszeresített speciális zárt **1 db** **konténert** helyez ki az Önkormányzattal egyeztetett helyen:

**Kossuth Lajos utcai COOP üzlet melletti területen**

A lakosság ezekbe a konténerekbe zárt pet palackban tudja bedobni a keletkezett használt sütőolajat.

**3. A használt sütőolaj és zsiradék szállításának módja**

Gyűjtő kötelezi magát, hogy a lakosság által összegyűjtött használt sütőolaj és zsiradék hulladékot meghatározott rendszerességgel elszállítja.

Gyűjtő az Önkormányzattal egyeztetett begyűjtési címen köteles a feladatait elvégezni, melyet a Felek a Szerződés kiegészítésével közösen (akár meghatározott időszakra is) írásban módosíthatnak.

Az elszállított hulladékról a hulladékról szóló 2012. évi CLXXXV. törvény (a továbbiakban: Hgt.), valamint a hulladékkal kapcsolatos nyilvántartási és adatszolgáltatási kötelezettségekről szóló 309/2014. (XII.11.) Korm. rendelet értelmében a Gyűjtő nyilvántartást vezet. Szakhatósági ellenőrzésnél a Gyűjtő nyilvántartása igazolja a keletkezett hulladék szabályos elhelyezését.

Gyűjtő kidolgozott egy rendszert egy átfogó lakossági használt sütőolaj begyűjtés elindítására. ~~A~~ Gyűjtő új begyűjtési rendszere alkalmas a lakosságnál keletkező használt sütőolaj kultúrált begyűjtésére, ezáltal csökkentve a nem begyűjtött olaj okozta környezeti károkat (lefolyórendszer elzsírosodása, állatokkal való feletetés, komposztba kiöntés, eltüzelés stb).

Gyűjtő vállalja egy felhasználóbarát, lakosság felé kényelmes, és nagyon jól kommunikálható, begyűjtő rendszer kiépítését.

Önkormányzat vállalja a program népszerűsítését, kommunikációját a saját rendelkezésre álló csatornáin.

**4. A szerződés időtartama**

Figyelembe véve, hogy Gyűjtő a szükséges beruházásokat magára vállalja, ezeknek megtérülési ideje években mérhető. Ezt figyelembe véve a szerződés határozatlan ideig érvényes, melynek kezdete, a szerződés aláírásának napja.

**5. Felmerülő költségek**

A konténerek gyártási, begyűjtési helyszínekre történő telepítési és esetleges karbantartási költsége a Gyűjtőt terheli. A begyűjtési költségek szintén a Gyűjtőt terhelik.

**6.** Gyűjtő kijelenti, hogy a helyi Hulladékfeldolgozóval (STKH) a használt sütőolaj és zsiradék begyűjtésére és elszállítására vonatkozóan érvényes szerződéssel rendelkezik.

**7. Vegyes rendelkezések**

A Szerződés tartalmi adatainak módosítása mindkét Fél aláírásával tekintendő véglegesnek.

**Szakhatósági ellenőrzés esetén a fent említett Korm. rendelet értelmében az átvett és elszállított használt étolaj és zsiradék hulladék tulajdonjoga és szabványos elhelyezése a továbbiakban a Gyűjtőt terheli.**

A Felek rögzítik, hogy a begyűjtés vonatkozásában a Gyűjtő által kapcsolattartással megbízott személy – eltérő tájékoztatásig

**Név: Garbuja Pun Adrienn**

**Telefonszám: 30/504-1373,**

**E-mail:** [info@h-bio.hu](mailto:info@h-bio.hu)

Önkormányzat részéről kapcsolattartással megbízott személy

**Név: Véghelyi Róbert**

**Telefonszám: 30 90295 99**

**Email:** [**telepulesuzemeltetes.bbereny@gmail.com**](mailto:telepulesuzemeltetes.bbereny@gmail.com)

A fentiekben megjelölt kapcsolattartók hozzájárulnak, hogy személyes adataik közül a nevüket, telefonos és e-mail-es elérhetőségüket az Önkormányzat kezelje a szerződés időtartama alatt.

Gyűjtő tájékoztatja az Önkormányzatot, hogy a kapcsolattartó képviseleti jogosultsága korlátozott, nem terjed ki szerződés módosítására, megkötésére, megszüntetésére. A szerződésben nem szabályozott kérdésekben a Polgári Törvénykönyvről szóló 2013. évi V. törvény és a Hgt. rendelkezéseit kell irányadónak tekinteni. Felek kijelentik, hogy rendelkeznek minden szükséges jogi felhatalmazással jelen szerződés aláírására. A szerződés négy egymással szó szerint megegyező példányban készült, melyből 3 példány az Önkormányzat, 1 példány a Gyűjtő részére átadásra kerül.

Felek jelen szerződést elolvasták, értelmezték, és mint akaratukkal mindenben megegyezőt, jóváhagyólag írtak alá.

Balatonberény, 2022 március 17.

----------------------------------------------- --------------------------

Horváth László

polgármester

Balatonberény Község Önkormányzat H-bio Kft.