**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022.április 14.ülésére**

**TÁRGY:**

**Tájékoztató a Szociális, Egészségügyi, Kulturális és Oktatási Bizottság 2021. évi tevékenységéről**

**ELŐADÓ:**

Gazda János

elnök

**Tisztelt Képviselő-testület!**

**A 2019. évi önkormányzati választásokat követően a képviselő-testület a 135/2019 (XI.04.) sz. határozatával a SZEKO bizottság elnökének Gazda Jánost, képviselőtagnak Hartel Sebastiánt, külső bizottsági tagnak Barjákné Martin Judit személyét választotta meg. A bizottság üléseit az elnök vezeti. Az ülésen hozott határozatot a képviselő-testület elé terjeszti elfogadásra.**

A **Szervezeti** és **Működési Szabályzatáról** szóló **13/2019 (X.28**) önkormányzati rendelet (továbbiakban: **SzMSz)** 70.§ felhatalmazása alapján a bizottság működésének részletes szabályait a 74/2014.(XII.16.) számú határozattal elfogadott Ügyrendjében határozta meg.

A Bizottság feladatkörében kezdeményezi, előkészíti a Képviselő-testület döntéseit, a Képviselő-testület által átruházott hatáskörben döntést hoz.

A Képviselő-testület felhatalmazása alapján döntési joggal, hatósági hatáskör gyakorlásával rendelkezik a szociális ellátásokról, gyermekvédelmi ellátásokról szóló mindenkori önkormányzati rendelet alapján.

A bizottság munkáját Balatonberény Község Önkormányzat Képviselő-testülete Szervezeti és Működési Szabályzatáról szóló 13/2019 (X.28.) önkormányzati rendelete (továbbiakban: SZMSZ) rendelkezései, a Képviselő-testület határozatai, és a jogszabályok alapján végzi.

A Bizottságot az elnök képviseli.

**A Bizottság elnökének feladatai különösen:**

* tervezi és szervezi a Bizottság tevékenységét;
* összehívja és vezeti a Bizottság ülését legalább havi egy alkalommal, illetve az eljárási szabályok szerinti határidők betartásával
* gondoskodik a Bizottság határozatainak, javaslatainak megfelelő továbbításáról;
* beszámol a Képviselő-testületnek a Bizottság működéséről, az átruházott hatáskörök gyakorlásáról, valamint az éves költségkeret felhasználásáról;
* együttműködik a polgármesterrel és más bizottságok elnökeivel;
* javaslatot tesz a bizottsági tagok közötti munkamegosztásra;
* állást foglal a Bizottság nevében a Bizottság feladatkörébe tartozó kérdésekben.

A bizottság 2021. évben **13** ülést tartott, melyből nyilvános **6** és **7** zárt ülés volt.

**Összesen 55** határozatot hozott.

2021. január és 2021. június között a vészhelyzet ideje alatt rendkívüli jogrend alkalmazása miatt a bizottság nem ülésezett. Ez idő alatt a beérkezett kérelmekről informális, online megbeszélést tartott. Javaslatokat tett a polgármesteri határozatok meghozatalához.

7 fő részére rendkívüli településtámogatás 110.000.-Ft összegben,1fő részére 8.000.-Ft / hó 3 hónapra gyógyszer támogatásához tett javaslatot.

2020. decemberben a 65 év feletti lakósok részére kiosztásra került át nem vett, megmaradt vásárlási utalványok szétosztására tett javaslatot. Így 58 fő összesen 309.000.- Ft értékben kapott vásárlási utalványt, rászorultsági alapon.

**Zárt ülésen tárgyalta az alábbiakat:**

- Különös méltánylást igénylő gyógyszer támogatási kérelmek.

- Rendkívüli települési támogatási kérelmek.

- Bursa Hungarica ösztöndíj pályázatok.

- Szociális célú tűzifa juttatási kérelmek elbírálása.

A bizottság a családalapítási támogatás, a temetési segély, a lakásfenntartási költségekhez nyújtott támogatás és a hulladékszállítási díj támogatásával kapcsolatos hatáskör gyakorlását, valamint méltánylást nem igénylő gyógyszer támogatási kérelmeket a 2021-es évben polgármester hatáskörébe ruházta át. A bizottság javasolja, hogy a polgármester tájékoztassa a képviselő-testületet a 2021. évi teljesítésekről.

Nyilvános ülésen tárgyal minden olyan változást, mely Balatonberény szociális, kulturális, egészségügyi és oktatási rendszerét érinti. Az ülésen hozott határozatot a képviselő-testület elé terjeszti elfogadásra.

**2021. évi támogatások:**

|  |  |  |  |
| --- | --- | --- | --- |
| **támogatás megnevezése** | **megállapító határozatok száma** | **összeg Ft** | **elutasítás** |
| Gyógyszer támogatás | 9 | **216.000**.-Ft 3 hónapra. | - |
| rendkívüli települési támogatás | 25 | **445.000,-Ft** |  |

**Bursa Hungarica Ösztöndíj** pályázatok elbírálása során megállapított támogatások:

**A típus**

Kérelmezők száma: 3 fő.

A bizottság 3 főnek 6.000 Ft/ fő értékben, állapított meg támogatást 10 hónapra.

**B típus**

Kérelmező nem volt.

**Szociális célú tűzifa** kérelmek elbírálása a bizottság véleménye alapján:

Balatonberény Község Önkormányzata **2021.** évben **85** erdei köbméter szociális célú tűzifa beszerzéséhez nyert támogatást. 43fő nyújtott be kérelmet szociális tűzifára.. Az önkormányzati rendelet értelmében 40 fő volt jogosult, 1 fő a jövedelem határ meghaladása miatt, 2 fő lakcím azonosság miatt került elutasításra.

A 85 erdei köbméter figyelembe véve a rászorultságot az alábbiak szerint került elosztásra:

|  |  |  |
| --- | --- | --- |
| **Fő** | **Köbm.** | Összesen  köbm. |
| **4** | **5** | 20 |
| **2** | **3** | 6 |
| **27** | **2** | 54 |
| **7** | **1** | 7 |
| **40 fő** |  | **85** |

**A bizottság a feladatkörébe tartozó, képviselő-testület elé kerülő alábbi napirendeket tárgyalta nyilvános ülésein és tett javaslatot a képviselő-testületnek**.

* A járvány helyzet miatt a bizottság 6 nyilvános ülésen tárgyalta az alábbi előterjesztéseket:.
* Szociális tűzifa beszerzéséhez támogatási pályázati kiírás.
* Jóléti célú lakóssági támogatásokról szóló önkormányzati rendelet elfogadása.
* Könyvtárellátási szolgáltatási szerződés felülvizsgálata.
* Egészségügyi alapellátási körzetekről szóló önkormányzati rendelet felülvizsgálata.
* Bursa Hungarica Ösztöndíj Pályázat.
* A települési önkormányzatok 2021.évi szociális célú tüzelőanyag vásárlásához kapcsolódó kiegészítő támogatás keretében kapott szociális célú tűzifa juttatásra vonatkozó rendelet megalkotása.
* Általános iskola beiskolázási körzethatárok kijelölése a 2022/23 tanévre.

A bizottság üléseit 2019. októbertől a pénzügyi bizottság ülését megelőzően tartja meg.

A bizottság tagjai az ülésen megjelentek, az esetleges távolmaradást a bizottság tagjai előzetesen bejelentették, a bizottság minden esetben határozatképes volt.

Az ülésekre a meghívott előterjesztők meghívást kapnak és részt vesznek, így a bizottság a szakterülettel kapcsolatos kérdéseket közvetlenül megvitathatják.

Az előterjesztéseket a bizottság időben megkapja, az ülést megelőzően beadott kérelmeket is előkészíti a hivatal, így a rászorult kérelmezők a támogatáshoz rövid időn belül hozzájuthatnak akár pénzbeni, akár természetbeni formában kerül az megállapításra.

A bizottság munkáját az Alapszolgáltatási Központ munkatársai segítik kérelmek összeállításában, a természetbeni támogatások esetében ezek megvásárlásával, problémás családok életvezetési tanácsadásával.

**Ezúton szeretném megköszönni a Közös Önkormányzati Hivatal, valamint a Balatonberényi Kirendeltség dolgozóinak, az Alapszolgáltatási Központ munkatársainak a bizottság munkájához nyújtott pontos, szakszerű segítségét.**

**Balatonberény, 2021. április.2.**

Gazda János

elnök

**Határozati javaslat:**

Balatonberény Község Önkormányzati Képviselő-testülete a Szociális, Egészségügyi, Kulturális és Oktatási Bizottság 2021. évi tevékenységéről adott beszámolót elfogadja.

Határidő: 2022. április 14.

Felelős: Gazda János elnök